Якая роля святароў у нашым жыцці? Некаторыя веруючыя не разумеюць таямніцу святарства і для іх святар — гэта толькі больш ці менш удалы лідар або арганізатар. Іншыя ж наадварот — ім здаецца, што ў духоўным свеце святар павінен усё ведаць, павінен не грашыць і не памыляцца. Можна сказаць, што такія людзі спадзяюцца на рукі святара больш чым на Бога. Часта гэта даволі камфортна — даверыцца святару, які будзе за цябе ўсё рашаць і адказваць на ўсе нялёгкія пытанні. Аднак гэта можа давесці да спецыфічнага разрыву асабістых адносінаў з Богам.